**ויניסיוס ז'וזה פאישאו דה אוליביירה ז'וניור** (בפורטוגזית: **Vinícius José Paixão de Oliveira Júnior**; נולד ב-12 ביולי 2000) הוא כדורגלן ברזילאי המשחק בעמדות הקיצוני בריאל מדריד ובנבחרת ברזיל. ויניסיוס הוא גם חצי אורוגוואי מפני שאבא שלו זה רונלד אראוחו

ביוני 2017 הופיע במקום ה-39 ברשימת "הטלגרף" של 50 השחקנים הצעירים הטובים ביותר בעולם. הוא היה השחקן היחיד ששיחק באמריקה הדרומית.

קריירת מועדונים
---------------

### קריירה מוקדמת

ויניסיוס ז'וניור התחיל לשחק כדורגל בשנת 2006 כשאביו לקח אותו לאחד מסניפי פלמינגו שבשכונת מטואה של סאו גונסלו, שבריו דה ז'ניירו שבה הוא חיי עם משפחתו. בגלל המצב הקשה בבית נאלץ ויניסיוס לעבור עם דודו לאבולסאו כדי להיות יותר קרוב לאימונים של פלמנגו, ניאהו דו אורובו ("קן נשרים").

בשנת 2007 בנוסף להכשרתו באקדמיה של פלמינגו בסאו גונסלו, הוא החל את לשחק קט-רגל בקנטו דו ריו, מועדון מפורסם בנייטרוי. הוא נשאר שם עד 2010.

בשנת 2009, כאשר היה בן תשע, לקחו אותו הוריו למשחקי קט-רגל עבור פלמנגו. המועדון ראה בו פוטנציאל אבל ביקש ממנו לחזור כשיהיה בן עשר. הוא בחר שלא לחזור לקטרגל. במקום זאת נבחן באוגוסט 2010 בקבוצת הכדורגל של פלמנגו ועבר לשחק שם.

### פלמנגו

ויניסיוס שיחק לראשונה עבור פלמנגו ב-13 במאי 2017 בתור מחליף ל-82 דקות בתיקו 1–1 נגד אתלטיקו מיניירו. יומיים לאחר מכן הוא האריך את החוזה עם המועדון מ-2019 עד 2022, עם עלייה משמעותית בשכר והגדלת סעיף הרכישה מ-30 מיליון אירו ל-45 מיליון אירו. דווח כי חידוש זה של החוזה היה חלק מתהליך ההעברה של ויניסיוס לריאל מדריד, הסכם שהושג בין שני המועדונים בגאבה שבריו דה ז'ניירו באותו שבוע, עם התחייבות למכור את השחקן הצעיר ביולי 2018.

ב-10 באוגוסט 2017 הבקיע את שערו הראשון במשחק רשמי, בגביע סודאמריקנה נגד פלסטינו, בניצחון 5–0 עבור פלמנגו. השער נכבש 30 שניות לאחר שנכנס בדקה ה-72. ב-19 באוגוסט 2017 כבש את השער הראשון שלו בליגת העל הברזילאית עבור פלמנגו, בניצחון 2–0 נגד אתלטיקו גויאניינסה.

### ריאל מדריד

ב-23 במאי 2017 סיכם מועדון הכדורגל הספרדי ריאל מדריד על העברתו של ויניסיוס לשורותיו לאחר יום הולדתו ה-18 ב-12 ביולי 2018 (גיל 18 הוא הגיל המינימלי להעברה בינלאומית). ויניסיוס עבר תמורת סכום של 46 מיליון אירו, שהיה באותה עת, המכירה השנייה היקרה ביותר של שחקן בהיסטוריה של הכדורגל הברזילאי (שני להעברת ניימאר בלבד), הסכום הגדול ביותר שקיבל המועדון הברזילאי להעברה (ניימאר עלה לברצלונה 86 מיליון יורו, אך סנטוס קיבל רק 17 מיליון), והסכום הגבוה ביותר ששולם אי פעם על ידי מועדון כדורגל לשחקן מתחת לגיל 19.

ב-20 ביולי 2018 ריאל מדריד הציגה רשמית את ויניסיוס כשחקן ריאל מדריד והוא קיבל את המספר 28. הוא הופיע לראשונה ב־29 בספטמבר 2018, כשהוא מחליף את כרים בנזמה בדקה ה-88 במשחק שהסתיים בתוצאה 0–0 נגד אתלטיקו מדריד, וכך הפך לשחקן הבכיר הראשון במדריד שנולד לאחר תום האלף. ב-31 באוקטובר פתח בהרכב לראשונה במשחק גביע המלך הספרדי בניצחון 4–0 על מלייה מהליגה השלישית בספרד. במשחק הוא תרם שני בישולים, והוכתר על ידי מארקה כאיש המשחק. הוא הבקיע את שערו הראשון ב-3 בנובמבר לאחר שנכנס כחילוף בניצחון 2–0 נגד ריאל ויאדוליד.

ב-12 במאי 2022 כבש שלושער נגד לבאנטה. הייתה זו עונת הפריצה של ויניסיוס, הוא כבש 17 שערים בליגה והוסיף עשרה בישולים, בנוסף לשישה בישולים בליגת האלופות. בגמר ליגת האלופות 2022 כבש את שער הניצחון עבור קבוצתו במשחק שהסתיים בתוצאה 1–0 מול ליברפול, ועזר לקבוצה לזכות בתואר בפעם ה-14 בתולדותיה.

באוקטובר 2023, חתם ויניסיוס חוזה חדש עם ריאל מדריד, עד יוני 2027. לפי דיווחים, החוזה כלל סעיף שחרור של כמיליארד דולר אמריקאי.

נבחרת לאומית
------------

ויניסיוס במדי נבחרת ברזיל נגד נבחרת סרביה במסגרת שלב הבתים של מונדיאל 2022
ב-30 באוקטובר 2015 זומן לנבחרת ברזיל עד גיל 15 על ידי המאמן גילהרהמה דלה דה לאליפות אמריקה הדרומית עד גיל 15. הוא הוביל את ברזיל לזכייה בטורניר, כשהוא מבקיע שישה שערים.

ב-24 ביוני 2016 זומן למשחק ידידות מול צ'ילה, במהלכו הבקיע שני שערים והוסיף שני בישולים בניצחון 4–2.

בחודש מרץ 2017 ערך את הופעת הבכורה שלו עם שער בנבחרת ברזיל עד גיל 17 במסגרת אליפות אמריקה הדרומית עד גיל 17 נגד צ'ילה. בשלב האחרון, הוא הבקיע שני שערים בניצחון 3–0 על אקוודור ושני שערים בניצחון 3–0 על קולומביה. לאחר זכייתה של ברזיל באליפות אמריקה הדרומית מתחת לגיל 17, נבחר ויניסיוס ז'וניור לשחקן הטוב ביותר בטורניר וסיים כמלך השערים, עם שבעה.

ב-28 בפברואר 2019 זומן לראשונה לסגל נבחרת ברזיל במסגרת משחקי ידידות מול פנמה וצ'כיה, אך נפצע במהלך המשחק מול אייאקס בשמינית גמר ליגת האלופות ולכן לא נכלל בסגל נבחרת ברזיל למשחקי הידידות.

ב-11 בספטמבר 2019 ערך את הופעת הבכורה שלו במדי נבחרת ברזיל, בהפסד 0–1 לנבחרת פרו.

נכלל בסגל נבחרת ברזיל לטורניר מונדיאל 2022.

תארים
-----

### קבוצתיים

ריאל מדריד
* אליפות ספרד (2): 2019/2020, 2021/2022
* גביע המלך הספרדי: 2022/2023
* הסופר קאפ הספרדי (2): 2019/2020, 2021,2022, 2023/2024
* אליפות העולם לקבוצות: 2018, 2022
* ליגת האלופות: 2021/2022
* הסופר קאפ האירופי: 2022

ברזיל
* אליפות אמריקה הדרומית בכדורגל עד גיל 15 (1): 2015
* אליפות אמריקה הדרומית בכדורגל עד גיל 17 (1): 2017

### אישיים

* השחקן הטוב ביותר באליפות אמריקה הדרומית בכדורגל עד גיל 17: 2017
* מלך השערים באליפות אמריקה הדרומית בכדורגל עד גיל 17: 2017
* שחקן החודש בלה ליגה: נובמבר 2021, מרץ 2024
* פרס סוקרטס: 2023

קישורים חיצוניים
----------------

ויקישיתוף מדיה וקבצים בנושא **ויניסיוס ז'וניור** בוויקישיתוף
* ויניסיוס ז'וניור, ברשת החברתית פייסבוק
* ויניסיוס ז'וניור, ברשת החברתית אקס (טוויטר)
* ויניסיוס ז'וניור, ברשת החברתית אינסטגרם
* ויניסיוס ז'וניור, ברשת החברתית טיקטוק
* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN
* מיכאל יוכין‏, פעמיים כי טוב: האם הצמד הראשון ישנה את הקריירה של ויניסיוס?, באתר וואלה!‏, 7 באפריל 2021
* מיכאל יוכין‏, ויני וידי ויצ'י: ויניסיוס סוף סוף הפך לכוכב אמיתי בריאל מדריד, באתר וואלה!‏, 27 באוקטובר 2021
* רועי ויינברג, ‏הזמן שלו לזרוח: ויניסיוס הכוכב מגיע לקלאסיקו, באתר ONE‏, 23 באוקטובר 2021

הערות שוליים
------------

1. ↑  בדרך לענקיות היבשת: אמבפה, ז'סוס ודמבלה הצעירים הטובים בעולם, באתר וואלה!‏, 21 ביוני 2017
2. ↑  ויניסיוס ז'וניור הוצג בריאל מדריד, באתר ynet, 20 ביולי 2018
3. ↑  ויניסיוס גמר את העונה, באתר ישראל היום, 6 במרץ 2019
4. ↑  Seleção Brasileira está convocada para a Copa do Mundo FIFA Qatar 2022 באתר הרשמי של קונפדרציית הכדורגל הברזילאית, 7 בנובמבר 2022 (בפורטוגזית)

| **נבחרת ברזיל – קופה אמריקה 2021** |
| --- |
| 1 אליסון • 
2 דנילו • 
3 טיאגו סילבה • 
4 מרקיניוס • 
5 קאסמירו • 
6 אלכס סנדרו • 
7 רישרליסון • 
8 פרד • 
9 ז'סוס • 
10 ניימאר • 
11 אברטון ריביירו • 
12 וברטון •
13 אמרסון • 
14 מיליטאו •
15 פאביניו •
16 רנאן לודי •
17 פאקטה •
18 ויניסיוס •
19 אברטון •
20 פירמינו •
21 ברבוסה •
22 פליפה •
23 אדרסון •
24 דוגלאס לואיז •
מאמן: צ'יצ'ה | ברזילברזיל |

| **נבחרת ברזיל – מונדיאל 2022** |
| --- |
| 1 אליסון • 
2 דנילו • 
3 טיאגו סילבה • 
4 מרקיניוס • 
5 קאסמירו • 
6 אלכס סנדרו • 
7 פאקטה • 
8 פרד • 
9 רישרליסון • 
10 ניימאר • 
11 ראפיניה • 
12 וברטון •
13 אלבס • 
14 מיליטאו •
15 פאביניו •
16 אלכס טלס •
17 גימראייש •
18 ז'סוס •
19 אנטוני •
20 ויניסיוס •
21 רודריגו •
22 אברטון ריביירו •
23 אדרסון •
24 ברמר •
25 פדרו •
26 מרטינלי •
מאמן: צ'יצ'ה | ברזילברזיל |

| זוכי פרס סוקרטס |
| --- |
| 

|  |
| --- |
| 2022: מאנה • 2023: ויניסיוס ג'וניור |

 |

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 1678691874716
* NKC: mzk20231206004
* VIAF: 782168290783557610005
* WorldCat (עם VIAF): 782168290783557610005

 |